open-index/open-wikipedia-markdown huggingface dataset:
Luettelo televisiosarjan Futurama jaksoista

Tämä on **luettelo [[Yhdysvallat|Yhdysvaltalaisen]] animaatiosarjan [[Futurama]]n jaksoista.** Jaksot ovat tuotantokausikohtaisessa luettelossa alkuperäisessä Yhdysvaltain esitysjärjestyksessä. Luettelossa jaksot ovat lajiteltu esityskausien mukaisesti. Jakson tuotantokauden saat selville tuotantokoodin ensimmäisestä numerosta.

Sarjaa tehtiin alun perin neljän tuotantokauden verran (jaksot 1-72), mutta nämä jaksot jaettiin Yhdysvalloissa viiteen eri esityskauteen esitystaukojen mukaan. Suomessa nämä esityskausien tauot eivät osuneet samoille paikoille kuin Yhdysvalloissa. Ensimmäisten 72 jakson jälkeen sarjasta tehtiin neljä elokuvaa, jotka jaettiin yhteensä kuuteentoista normaalimittaiseen jaksoon televisioesitystä varten (jaksot 73-88). Näitä kuuttatoista jaksoa voidaan pitää sarjan 5. tuotantokautena, ja ne on esittänyt Suomessa Subtv alkuvuodesta 2013. Yhdysvalloissa ne esitettiin 23. maaliskuuta 2008 – 30. elokuuta 2009.
Sarjan 6. tuotantokausi (26 jaksoa) esitettiin USA:ssa kahdessa osassa 24. kesäkuuta 2010 – 21. marraskuuta 2010 ja 14. heinäkuuta 2011 – 8. syyskuuta 2011.
Sarjan 7. tuotantokausi (26 jaksoa) esitettiin USA:ssa kahdessa osassa 3. heinäkuuta 2013 – 29. elokuuta 2012 ja 14. heinäkuuta 2011 – 4. syyskuuta 2013.

Suomessa MTV3 esitti ensiesityksinä kaudet 1-3, Subtv kaudet 4 ja 5. Tämän jälkeen kausia 1-4 on esittänyt FOX. Suomessa jaksoja 89-140 (kaudet 6-9) ei ole esitetty televisiossa, mutta kaikki sarjan jaksot on julkaistu DVD-bokseina ja katsottavissa Disney+-suoratoistopalvelussa.

Jaksot 1-72 on julkaistu neljänä DVD-boksina (kaudet 1-4) tuotantojärjestyksen mukaisesti. Bokseissa 3 ja 4 joidenkin jaksojen suomenkieliset nimet poikkeavat televisioesityksien yhteydessä käytetyistä nimistä. Disney+:ssa jaksot ovat televisioesitysten mukaisilla nimillä jaksoja 69, 71 ja 72 lukuun ottamatta.

Jaksot 73-88 on julkaistu Suomessa neljänä pitkänä DVD-elokuvana: , ,  ja .

Jaksot 89-140 on julkaistu kolmessa DVD-boksissa (kaudet 5 & 6, season 7 ja season 8).

Huom.! Kaudet on jaettu "tuotanto"kausien mukaan, toisessa kentässä on tuotantokauden jakson numero ja kolmannessa kentässä on esityskausi ja jaksonumero televisiossa.
## 1. Kausi

## 2. Kausi

## 3. Kausi

## 4. Kausi

## 5. Kausi

## 6. Kausi

## 7. Kausi

## 8. Kausi

## 9. Kausi

## Lähteet
* Futurama &ndash; Suomenkielinen jakso-opas
Karhunsammalet

**Karhunsammalet** (*Polytrichum*) ovat lehtisammalten suku, johon kuuluu alle 200 lajia. Niitä kasvaa hyvin erilaisissa ympäristöissä maailman eri mantereilla. 

Karhunsammalet ovat tummanvihreitä sammalia, joiden muoto muistuttaa minikokoista männyn taimea. Karhunsammalet ovat kaksikotisia. 

Karhunsammalet kuuluvat kahteen eri sukuun: vuorikarhunsammalet (*Polytrichastrum*) ja korpikarhunsammalet (*Polytrichum*).

## Lajeja

* Etelänkarhunsammal (*Polytrichastrum pallidisetum*)
* Kangaskarhunsammal (*Polytrichum juniperinum*)
* Karvakarhunsammal (*Polytrichum piliferum*)
* Korpikarhunsammal tai korvenkarhunsammal (*Polytrichum commune*)
* Kytökarhunsammal (*Polytrichastrum longisetum*)
* Lapinkarhunsammal (*Polytrichum hyperboreum*)
* Lehtokarhunsammal (*Polytrichastrum formosum*)
* Luhtakarhunsammal (*Polytrichum swartzii*)
* Notkokarhunsammal (*Polytrichum uliginosum*)
* Pohjankarhunsammal (*Polytrichastrum norwegicum*)
* Rantakarhunsammal (*Polytrichum jensenii*)
* Rämekarhunsammal (*Polytrichum strictum*)
* Tunturikarhunsammal (*Polytrichastrum sexangulare*)
* Vuorikarhunsammal (*Polytrichastrum alpinum*)

## Lähteet

## Aiheesta muualla
*ITIS: Polytrichum
Likiarvo

Numeerisessa matematiikassa luvun *x* **likiarvolla** tarkoitetaan mitä tahansa sellaista reaalilukua *y*, että erotuksen itseisarvo *|x−y|* on pienempi kuin jokin ennalta määrätty positiivinen arvo. Likiarvoja voidaan käyttää vertailemaan lukujen suuruuksia, jos näitä ei pysty muuten vertailemaan. Toisaalta, vaikka reaaliluvuille *x* ja *y* olisi voimassa *x < y*, voi näiden lukujen likiarvoille olla voimassa *y* > *x*. Tällaisten tilanteiden välttämiseksi voidaan monesti arvioida luvun likiarvon tarkkuutta ja tutkia, kuinka suureksi virhe voi korkeintaan kasvaa laskennan aikana. 

Monissa fysiikan laskelmissa on tärkeää osata arvioida likiarvoilla. Esimerkiksi paloturvallisuuslaskelmissa on pystyttävä laskemaan, minkä verran rakenteet kestävät mitäkin lämpötilaa. Tällöin jos tukipalkin mittoja ei pystytä laskemaan tarkasti, voidaan laskea, kuinka paljon heikompi palkki kestää, ja näin valita rakennukseen tätä vahvempi palkki.
Brasilian Grand Prix 1999

**Brasilian Grand Prix 1999** oli Formula 1 -kauden  toinen osakilpailu, joka ajettiin 11. huhtikuuta Interlagosin moottoriradalla Brasiliassa. Kilpailun voitti McLarenin Mika Häkkinen, jolle voitto oli kauden ensimmäinen. Häkkinen ajoi myös kisan nopeimman kierroksen ajalla 1,18.448. Stéphane Sarrazin ajoi Luca Badoerin sijasta.

## Tulokset

## Muuta
* Stewartin ensimmäinen johtokierros.
* Stéphane Sarrazin ainoa kilpailu.

## Lähteet

## Aiheesta muualla
* F1-ruutu Brasilian GP 1999
Theopaskhitismi

**Theopaskhitismi** oli 500-luvulla syntynyt teologinen oppi, joka liitettiin Johannes Maxentinuksen kaltaisiin teologeihin ja jonka mukaan yksi Kolminaisuudesta ristiinnaulittiin. Esimerkiksi Hormisdaan (paavina 514–523) mukaan oppi oli mahdollisesti harhaanjohtava ja voi johtaa esimerkiksi  patripassianismin tapaiseen heresiaan.

## Katso myös

* Modalismi
* Patripassianismi
* Sabellianismi
* Unitarianismi
Ryöskärinkalla

**Ryöskärinkalla** on saari Iin kunnassa Perämerellä lähellä Simon kunnanrajaa, noin neljän kilometrin päässä Vatungin niemeltä länsiluoteeseen. Saari on matala ja sillä kasvaa pääasiassa lehtipuita ja pensaita. Metsästys on sallittu ilman maanomistajan lupaa.

Saaren itärannalla noin 200 metrin päässä saaren eteläkärjestä on autiotupa, pieni kolmen hengen kamiinalämmitteinen kota. Saarella ei ole laituria.

## Lähteet
Transsubstantiaatio

**Transsubstantiaatio** on roomalaiskatolisen kirkon oppi, jonka mukaan ehtoollisen leipä ja viini muuttuvat substantiaalisesti (aksidenssien säilyessä) Kristuksen ruumiiksi ja vereksi.

Johannes Damaskolaisen mielestä kyseessä oli käsityskyvyn ylittävä tapahtuma, mutta yleensä kirkkoisät ja keskiajan teologit lähestyivät asiaa spekulatiivisemmin. Transsubstantiaatio-oppi oli keskeisellä sijalla muun muassa keskiajan filosofian universaalikiistassa.

Corbien luostarin munkki Paschasius Radbertus ehdotti vuonna 844 niin sanottua reaalipreesensiä; saman luostarin Ratramnus esitti leivän ja viinin olevan symboleja.

Uuden ajan maltillisemmissa tulkinnoissa (muun muassa Ulrich Zwingli) *transsignifikaatio* merkitsee leivän ja viinin merkityksen muuttumista, siihen liittyvä *transfinalisaatio* leivän ja viinin tarkoituksen muuttumista.

## Katso myös
* Ego vobiscum sum omnibus diebus usque ad consummationem saeculi
* Konsubstantiaatio
* Ubikviteetti

## Lähteet
Zapadnaja Litsa

**Zapadnaja Litsa** () on Venäjän pohjoisen laivaston sukellusvenetukikohta. Se sijaitsee Kuolan niemimaan länsiosassa, Muotkavuonosta etelään työntyvässä Litsanvuonossa, Zaozerskin suljetun kaupunkipiirikunnan alueella. Tukikohta on noin 45 km Norjan rajasta itään, lähellä saman vuonon perukassa ennen sijainnutta Läntisen Litsan suomalaiskylää.

Vuonna 1958 sataman läheisyyteen muutama kilometri sisämaahan rakennettiin salainen asutuskeskus, nykyinen Zaozerskin suljettu kaupunki. Aiemmin se on tunnettu myös nimillä Severomorsk-7, Murmansk-150 ja Zaozjornyi.  Kaupungista on 120 km Murmanskiin.

Laivastotukikohta käsittää on neljä erillistä satamaa tai tukikohtaa vuonon rannoilla. Näistä vanhin on Malaja Lopatka, joka oli jo Neuvostoliiton ensimmäisen, vuonna 1957 rakennetun ydinsukellusveneen K-3:n kotisatama. Muut ovat Bolšaja Lopatka, Nerpitšja ja Andrejevanlahti. 

## Andrejevanlahden ydinpolttoainevarastointi
Andrejevanlahden () rannalla on laivaston käytetyn ydinpolttoaineen tärkein varastointilaitos. Laitos vaurioitui jo vuonna 1982, mutta väliaikaiseksi tarkoitettu varastointi on venynyt vuosikymmenien mittaiseksi. Laitoksesta on vuotanut radioaktiivista ainetta ympäristöön ja sitä pidetään vakavana ympäristöuhkana.

## Lähteet
* Nerpichya. Murmansk-150. globalsecurity.org 

### Viitteet

## Aiheesta muualla
* Aleksandr Nikitin (2007): Andreyeva Bay – Time to avert a catastrophe.  Bellona.org
* Zapadnaya Litsa Naval Base Satellite-sightseer.com
Kukkaruukku

**Kukkaruukku** on astia, jossa kasvatetaan erilaisia kasveja. Valmistusmateriaalina on yleisimmin terrakotta, mutta myös muovista, savesta, puusta tai kivestä voidaan valmistaa kukkaruukkuja. 

Joidenkin kukkaruukkujen pohjassa on reikä, josta ylimääräinen vesi tulee ulos, jos kasville annetaan kerralla paljon vettä. Jos ruukun alla on alusastia, kasvi pystyy imemään myös siitä vettä juurillaan, mikäli sen tarvitsee. Ulos avoimelle paikalle eivät reiättömät ruukut sovellu, koska kaatosateella ruukku voi kastua likomäräksi eikä ylimääräinen vesi pääse helposti pois.

Kasveille, jotka eivät kestä märkyyttä, sopii parhaiten saviruukku, koska se hengittää ja sallii kosteuden haihtumisen. 

Varsinkin savesta ja kivitavarasta tehdyt ruukut voivat rapautua ja jopa haljeta ulkona pakkasessa talvella, joten ne on hyvä tyhjentää talveksi tai säilyttää muuten suojattuna talven yli. Koristellut mosaikki- ja posliiniruukut kannattaa pitää sisäkasveilla, sillä ne eivät pidä päivänvalosta ja saattavat muun muassa haljeta.

## Ruukun tilavuus
Kuvan mukainen ruukku on muodoltaan katkaistu kartio. Sen tilavuus voidaan laskea seuraavalla kaavalla:

V = \frac {\pi h}{3} (r^2+r R+R^2) 

jossa **<math>V</math>** merkitsee tilavuutta, **<math>h</math>** korkeutta, **<math>r</math>** ruukun suuaukon sädettä ja **<math>R</math>** ruukun pohjan sädettä.

## Lähteet

## Aiheesta muualla

* Martat: Huonekasvit / Ruukun vaihto
San Marinon Grand Prix 1999

**San Marinon Grand Prix 1999** oli Formula 1 -sarjan osakilpailu, joka ajettiin 2. toukokuuta 1999 Imolassa, Italiassa. Kilpailun voitti Michael Schumacher, joka ajoi myös kilpailun nopeimman kierroksen ajalla 1,28.362.

## Tulokset

## Lähteet
AIM

**AIM** tai Aim*' voi tarkoittaa seuraavia:

* AIM, [[AOL Instant Messenger]], pikaviestinohjelma
* AIM, Alternative Investment Market, [[Lontoon pörssi]]n sivulista
* [[AIM (satelliitti)|AIM]], *Aeronomy of Ice in the Mesosphere*, NASA:n vuonna 2007 laukaistu tiedesatelliitti
* AIM, useita ilmataisteluohjustyyppejä:
** [[AIM-4 Falcon]], yhdysvaltalainen ilmataisteluohjus
** [[AIM-7 Sparrow]], yhdysvaltalainen puoliaktiivinen ilmataistelohjus
** [[AIM-9 Sidewinder]], yhdysvaltalainen lämpöhakuinen ilmataisteluohjus
** [[AIM-54 Phoenix]], yhdysvaltalainen tutkahakuinen ilmataisteluohjus
** [[AIM-120 AMRAAM]], yhdysvaltalainen keskimatkojen ilmataisteluohjus
* [[AIM (sarjakuvat)|AIM]], *Aloitteellisia Ideoita ja Mekaniikkaa'', rikollisryhmä Marvel-kustantamon sarjakuvissa
* AIM, M.I.A:n albumi vuodelta 2016
* lyhenne Apple - IBM - Motorola -yhteistyölle, ks. PowerPC
Eugene Ormandy

**Eugene Ormandy** (alk. **Jenő Ormándy-Blau**; 18. marraskuuta 1899 Budapest, Unkari – 12. maaliskuuta 1985 Philadelphia, Yhdysvallat) oli unkarilaissyntyinen yhdysvaltalainen kapellimestari ja viulisti.

Ormandy opiskeli Unkarin musiikkiakatemiassa viulunsoittoa Jenő Hubayn johdolla. Hän opiskeli myös filosofiaa yliopistossa. Ormandy muutti Yhdysvaltoihin vuonna 1921 ja otti nimen Ormandy. Hän toimi ensin viulistina ja myöhemmin kapellimestarina Capitol Theater Orchestrassa, joka säesti mykkäelokuvia.

Ormandy nimitettiin Minneapolisin sinfoniaorkesterin kapellimestariksi vuonna 1931, ja hän toimi tehtävässä vuoteen 1936 asti. Tänä aikana hän teki ensimmäiset levytyksensä RCA Victor -yhtiölle. Näihin sisältyivät Anton Brucknerin 7. sinfonia ja Gustav Mahlerin 2. sinfonia. Esitysten korkea laatu toi hänelle mainetta poikkeuksellisena lahjakkuutena.

Parhaiten Ormandy kuitenkin muistetaan peräti 44 vuotta kestäneestä suhteestaan Philadelphian orkesteriin, jonka varakapellimestariksi hän tuli Leopold Stokowskin alaisuuteen vuonna 1936. Jo pari vuotta myöhemmin hänet nimitettiin orkesterin musiikilliseksi johtajaksi, tehtävään jota hän hoiti eläkkeelle siirtymiseensä asti vuoteen 1980.

Ormandyn kapellimestaritaidetta luonnehtii upea orkesterisointi. Hän kiinnitti huomiota varsinkin jousisektioiden legato-sointiin kontrolloimalla jousen käyttöä ja äänenmuodostusta.

Ormandy saavutti suurimmat menestyksensä myöhäisromantiikan ja 1900-luvun alkuvuosien musiikin tulkkina. Hän edisti erityisesti Sergei Rahmaninovin musiikin tunnetuksi tulemista ja johti hänen *Sinfonisten tanssiensa* kantaesityksen. Ormandy myös levytti Rahmaninovin kanssa tämän *Paganini-muunnelmat*. Ormandy vastasi myös useiden Dmitri Šostakovitšin sinfonioiden kantaesityksistä Yhdysvalloissa.

Ormandy vieraili orkestereineen lähes kaikkialla maailmassa. Suomessa hän vieraili Sibelius-viikolla muun muassa vuonna 1951, 1952 ja 1965 ja orkesterinsa kanssa 1955 ja tapasi Jean Sibeliuksen.

## Lähteet

## Kirjallisuutta
* 

## Aiheesta muualla
* The University of Pennsylvania Glee Club Award of Merit
AOL Instant Messenger

**AOL Instant Messenger** (**AIM**) oli AOL:n pikaviestintäohjelma. Ohjelma oli mainoksilla rahoitettu ohjelma, joka oli käyttäjille ilmainen. AOL julkaisi ensimmäisen version toukokuussa 1997. Palvelu suljettiin 15. joulukuuta 2017.

AIM:n uusimmat versiot toimivat Windowsissa, mutta vanhemmat versiot toimivat myös Linux ja OS X -käyttöjärjestelmissä.

## Lähteet

## Aiheesta muualla
* www.aim.com
Universalismi (kristinusko)

**Universalismi** on kristinuskon käsitys, jonka mukaan kaikki ihmiset pelastuvat. Esimerkiksi Origeneen mukaan dualismin hylkääminen oppina merkitsee, ettei maailman loppuessa Saatanalle voi kuulua kukaan (ei edes Saatana itse): Jumala pelastaa jokaisen, ja maailma palautuu alun täydellisyyteen (*[[apokatastasis]]*).

Myös Gregorios Nyssalainen kannatti universalismia. Karl Barthin mukaan kaikki paitsi Kristus pelastuvat: Jumala nimenomaan hylkäsi Kristuksen, joka kärsii ihmiskunnan rangaistuksen.

Toisen näkemyksen mukaan kaikki pelastuvat vapaaehtoisesti, koska Jumalan rakkaus on niin suuri, ettei kukaan voi olla antautumatta sille. (Vrt. arminiolaisuus, partikularismi.)

## Nykyaika
Nykyajan universalistit saattavat perustella kantaansa silläkin, että monet varhaiset kirkolliset johtohahmot ilmeisesti tukivat oppia. Muun muassa The Christian Universalist Association on sanonut universalismin olleen varhaisimpien kristittyjen keskeinen viesti. Myöhemmin universalismin kannatusta on esiintynyt vaihtelevasti eri aikoina.

Unitaariuniversalismi on eri asia, eivätkä sen kannattajat välttämättä ole edes kristittyjä. Alun perin unitaariuniversalismi kyllä syntyi universalistien ja unitaarien kattojärjestöjen – Universalist Church of American ja American Unitarian Associationin – yhdistyttyä vuonna 1961.

Suomessa tunnettu universalisti on kirjailija ja pappi Antti Kylliäinen.

## Katso myös

* Inklusivismi
* Pluralismi (soteriologia)
* Soteriologia

## Lähteet

## Aiheesta muualla
* The Christian Universalist Association 
* Christian-universalism.com 
* Artikkeleita kristillisestä universalismista  
* Kriittinen tutkimus universalismista
The Final Experiment

**The Final Experiment** on vuonna 1995 julkaistu ensimmäinen Ayreonin albumi. Albumi kertoo 500-luvulla Britanniassa eläneestä miehestä, joka alkaa saada viestejä tiedemiehiltä. Viestit tulevat vuodesta 2084, kun ihmiskunta on melkein tuhonnut itsensä suuressa sodassa.

## Kappalelista
**Prologue**

"Prologue" (3:16)

*The Time Telepathy Experiment*
*Overture*
*Ayreon's Quest*


**Act I: ''The Dawning***
<ol start="2"><li>"The Awareness" (6:36)
<ol style="list-style-type:lower-alpha">
<li>*The Premonition*</li>
<li>*Dreamtime (Words Become a Song)*</li>
<li>*The Awakening*</li></ol>
</li>
<li>"Eyes of Time" (5:05)
<ol style="list-style-type:lower-alpha">
<li>*Eyes of Time*</li>
<li>*Brainwaves*</li></ol>
</li>
<li>"The Banishment" (11:08)
<ol style="list-style-type:lower-alpha">
<li>*A New Dawn*</li>
<li>*The Gathering*</li>
<li>*The Accusation*</li>
<li>*The Banishment*</li>
<li>*Oblivion*</li></ol>
</li></ol>

*'Act II: *King Arthur's Court***
<ol start="5"><li>"Ye Courtyard Minstrel Boy" (2:45)</li>
<li>"Sail Away to Avalon" (4:02)</li>
<li>"Nature's Dance" (2:27)</li></ol>

**Act III: *Visual Echoes***
<ol start="8"><li>"Computer-Reign (Game Over)" (3:24)</li>
<li>"Waracle" (6:44)</li>
<li>"Listen to the Waves" (4:58)</li>
<li>"Magic Ride" (3:35)</li></ol>

**Act IV: *Merlin's Will and Ayreon's Fate**'
<ol start="12"><li>"Merlin's Will" (3:20)</li>
<li>"The Charm of the Seer" (4:11)</li>
<li>"Swan Song" (2:44)</li>
<li>"Ayreon's Fate" (6:55)
<ol style="list-style-type:lower-alpha">
<li>*Ayreon's Fate*</li>
<li>*Merlin's Prophecy*</li>
<li>*Epilogue''


## Kokoonpano
* Arjen Anthony Lucassen – Kitara, basso, kosketinsoittimet, laulu
* Barry Hay – Alttohuilu, laulu
* Cleem Determeijer – Piano, Hammond-urut, Mellotron, Juno, Mini Moog, Oberheim, Vokooderi, Cembalo
* Debby Schreuder – Laulu
* Edward Reekers – Laulu
* Ernst van Ee – Rummut
* Ian Parry – Laulu
* Jan Bijlsma – Basso
* Jan-Chris de Koeijer – Laulu
* Jay van Feggelen – Laulu
* Jolanda Verduijn – Basso 
* Lenny Wolf – Laulu
* Leon Goewie – Laulu
* Lucie Hillen – Laulu
* Mirjam van Doorn – Laulu
* Peter Vink – Basso
* René Merkelbach – Laulu
* Robert Soeterboek – Laulu
* Ruud Houweling – Laulu

## Aiheesta muualla
* 
*
Triteismi

**Triteismi** on yleisnimitys heresioille eli harhaopeille, joiden mukaan Kolminaisuus koostuu kolmesta samanarvoisesta autonomisesta jumalallisesta olennosta. Triteismin vastakohta on modalismi.

Kappadokialaiset isät esittivät 300-luvun loppupuolella triteismin platonistisen tulkinnan: kolmella erillisellä persoonalla on sama universaali (eli yläkäsite tai ylempi luokka): jumalallisuus. (Isä kuitenkin on jollakin lailla Pojan ja Hengen yläpuolella, vrt. subordinationismi.) Mm. Roscellinus kannatti triteismiä.
Lehmäjengi

**Lehmäjengi** () on vuonna 2004 valmistunut Disneyn piirroselokuva. Se parodioi muun muassa lännenelokuvia ja uusia *[[Charlien enkelit|Charlien enkeleitä]]*. Elokuvan ohjasivat Will Finn ja John Sanford. *Lehmäjengi* on Disneyn 45. kokoillan piirroselokuva, ja myös viimeinen perinteinen käsin piirretty elokuva *[[Prinsessa ja sammakko]]* -elokuvan ilmestymiseen asti. Ennen *Lehmäjengiä* Disneyn studiot olivat jo pitkään suunnitelleet tekevänsä täyspitkän piirretyn westernin.

Musiikin sävelsi Alan Menken. Menken ei ollut aiemmin tehnyt musiikkia lännenelokuviin ja katsoi kymmeniä aiheen elokuvia, joista sai poimittua elementtejä elokuvan kappaleisiin.

## Tarina
Tarina kertoo kolmesta lehmästä, rouva Calowaysta, Maggiesta ja Gracesta, jotka aikovat ottaa kiinni kuuluisan karjavarkaan Alameda Slimin. Mukana seikkailevat muun muassa šeriffin ratsu Buck ja jalkapuoli jänis Jack.

## Äänirooleissa

## Lähteet
Tuomaskristityt

**Tuomaskristityt** ovat syyriankieliseen kristinuskoon haaraan kuuluvia kristittyjä, joiden etninen alkuperä on Intian rannikon nasranikansassa. Tradition mukaan apostoli Tuomas perusti Intiaan ensimmäiset seitsemän seurakuntaa.

Intian uskontojen pitkän historian seurauksena tuomaskristittyjen alkuperästä ei ole paljoa luotettavaa tietoa. Alkuvaiheista tieto onkin levinnyt pitkälti suullisen perimätiedon muodossa. Länsimaalaisten lähetystyöntekijöiden tiedetään kohdanneen Intiassa uuden ajan alussa tuomaskristityiksi itseään kutsuneita kristittyjä.

Tuomaskristittyihin kuuluu nykyään useita ryhmiä, jotka kuuluvat erilaisiin laajempiin yhteisöihin.

*Katoliseen kirkkoon kuuluvat ryhmät
**Syyrialais-malabarilainen katolinen kirkko (näkemyksestä riippuen joko keskeytyksettä katolinen tai liitetty katoliseen kirkkoon vuonna 1599)
**Syyrialais-malankarilainen katolinen kirkko (keskeytyksettä katolinen)
**Roomalaiskatolinen eli latinalainen kirkko (keskeytyksettä katolinen, mutta tuotu Intiaan vasta 1400-luvulla)
*Orientaaliortodoksiseen kirkkoon kuuluvat ryhmät
**Malankaran jakobiittinen syyrialais-ortodoksinen kirkko (osa Antiokian syyrialais-ortodoksista kirkkoa)
**Intian ortodoksinen kirkko eli Malankaran syyrialais-ortodoksinen kirkko
*Orientaaliortodoksisesta kirkosta irronneet itsenäiset ryhmät
**Itsenäinen syyrialais-malabarilainen kirkko
**Cosmopolisin hiippakunta
*Idän assyrialaiseen kirkkoon kuuluva ryhmä
**Intian kaldealais-syyrialainen kirkko
*Reformoitu ryhmä
**Mar Thoma -kirkko (ehtoollisyhteydessä anglikaanisen kirkkokunnan kanssa)
*Evankelikaalinen ryhmä
**Pyhän Tuomaan evankelinen kirkko

## Katso myös

* Syyriankielinen kristillisyys
* Kristinusko Intiassa

## Lähteet
Actual Fantasy

**Actual Fantasy** on vuonna 1996 julkaistu Ayreonin toinen albumi. Se on kokoelma lyhyitä tarinoita musiikillisessa muodossa, ja ainoa Ayreonin albumi, joka ei ole konseptialbumi.

## Kappalelista

## Kokoonpano
* Arjen Anthony Lucassen – Kitara, Kosketinsoittimet, banjo, bass, Hammond-urut, cembalo, luuttu, mandoliini, Mellotron, Mini-moog, laulu
* Cleem Determeijer – Kosketinsoittimet, piano, syntetisaattorit
* Edward Reekers – Laulu
* Okkie Huysdens – Laulu
* René Merkelbach – Hammond-urut, cembalo, kosketinsoittimet
* Robert Soeterboek – Laulu

## Aiheesta muualla
* 
*
Hertta (nimi)

**Hertta** on suomalaisen naisen etunimi. 

Hertta on alkuaan väärinkäsityksestä syntynyt nimi. Roomalaisen historioitsijan Tacituksen teoksissa esiintyi muinaissaksalainen jumalatar *[[Nerthus]]*, joka luettiin *Hertukseksi* käsikirjoitusten vaikeaselkoisuuden vuoksi. Herthus-nimestä muodostettiin naisennimi *[[Hertha (nimi)|Hertha]]*. Nimenä se alkoi yleistyä 1800-luvulla Saksassa ja Ruotsissa.

Hertta esiintyi Suomen Kansanvalistusseuran kalenterissa 1882–1883, ja almanakassa se on ollut vuodesta 1908 lähtien.

Marraskuuhun 2025 mennessä Digi- ja väestötietoviraston tietojen mukaan Suomessa on kaikkiaan ollut kirjoilla 3&nbsp;859 Hertta-nimistä henkilöä, jotka kaikki ovat olleet naisia.

## Tunnettuja Herttoja

* Hertta Aalto (1888–1970), runoilija
* Hertta Heikkinen (s. 1994), yleisurheilun moniottelija
* Hertta Jack-Leistén (1882–1968), näyttelijä, lausunnanopettaja ja näytelmäkirjailija 
* Hertta-Maija Häkkinen (1921–2008), biokemisti ja alkoholitutkija
* Hertta Kalkas (1925–2011), hoitotieteen professori
* Hertta Kiiski (s. 1973), kuvataiteilija
* Hertta Kuusinen (1904–1974), Suomen historian merkittävin naiskommunistipoliitikko
* Hertta Lammio (s. 2003), jalkapalloilija
* Hertta Laurinkoski (s. 2004), jalkapalloilija
* Hertta Myllymäki (1920–2012), toimittaja
* Hertta Tiitta (1923–1996), toimittaja, kirjailija ja kääntäjä
* Hertta Tirranen (1915–1986), kustannustoimittaja, suomentaja ja tietokirjailija
* Hertta Upari (1920–2005), ratsastaja, raviohjastaja ja tallimestari
* Hertta Weissman (1891–1969), oopperalaulaja ja näyttelijä
* Hertta Yrjänä, lapsinäyttelijä

### Kuvitteellisia Herttoja
* Hertta, Mustan Pekan naisystävä
* Herttakuningatar, hahmo kirjassa *[[Liisan seikkailut ihmemaassa]]*.
* Hertta Hulkko, televisiosarjassa *[[Salatut elämät]]*

## Lähteet
* 
* 

### Viitteet
John Wycliffe

**John Wycliffe** (myös **Wyclif**, **Wycliff**, **Wickliffe**; noin 1320–1384) oli englantilainen teologi, pappi, kirkkoherra, Raamatun kääntäjä ja varhainen uskonpuhdistaja. Hän syntyi Yorkshiressä 1320-luvun alussa ja siirtyi Oxfordiin vuoteen 1345 mennessä. Siellä hänestä tuli teologian tohtori ja Balliol Collegen esimies Oxfordin yliopistossa.

## Mielipiteet

Wycliffen tärkein oppi-isä oli Augustinus. Wycliffe kyseenalaisti paavin vallan kirkossa. Hän vastusti pyhimysten kunnioitusta ja pappien selibaattia. Hän korosti Raamatun ja sen lukemisen merkitystä kirkollisena auktoriteettina. Wycliffen mielestä katolinen kirkko oli ajautunut kauas perustehtävästään ja alkanut vaatia ihmisiä noudattamaan tapoja, joista ei puhuttu Raamatussa. Hän piti rippiä, aneita ja pyhien palvomista täysin turhina ja jopa haitallisina tapoina.

Wycliffe myös kielsi julkisesti transsubstantiaation ja paavin hengellisen auktoriteetin.

## Toiminta
Wycliffe ryhtyi vuonna 1380 kääntämään Raamattua englannin kielelle latinankielisestä versio vulgatasta, mutta on epäselvää, kuinka paljon Raamatun käännöstyötä hän teki itse. Käsinkirjoitetut Raamatut olivat kalliita ja niiden levikki oli vähäinen. Samoihin aikoihin hän Franciscus Assisilaisen esimerkin mukaisesti alkoi lähettää maailmalle saarnaajia, jotka hän itse oli kouluttanut. Nuo vaeltavat papit tunnettiin lollardeina, ja heillä oli suuri menestys. Katolinen kirkko julisti Oxfordissa 1381 Wycliffen teesit harhaoppisiksi. Hänellä oli kuitenkin niin paljon kannattajia ja mahtavia suojelijoita, että hän saattoi jatkaa kirkkoherran virkatalostaan käsin uudistushenkistä kirjoittamista ja saarnaajiensa ohjaamista. Halvauskohtaus vei sitten häneltä puhekyvyn, mutta ei estänyt työskentelyä. 

## Perintö
Wycliffen kuoltua hänen kannattajiaan alettiin vainota. He kuitenkin kokoontuivat salaisiin kokouksiin, joissa Raamattua luettiin äidinkielellä, ja hylkäsivät sekä muuttumisopin että pyhimysten ja pyhäinjäännösten palvonnan. Wycliffe ja Jan Hus julistettiin harhaoppisiksi myös Konstanzin kirkolliskokouksessa 1415, ja Wycliffen luut kaivettiin esiin haudasta vuonna 1428 ja poltettiin roviolla. Husin katolinen kirkko tuomitsi kuolemaan roviolla.

John Wycliffen vaikutus oli suurinta ja pysyvintä Böömissä.

## Katso myös
* Jean Calvin
* Jan Hus
* Martti Luther
* Hieronymus Prahalainen

## Lähteet

## Aiheesta muualla

*
Kasari (täsmennyssivu)

**Kasari** voi tarkoittaa seuraavia asioita:

* kasari, syvä kattilanomainen keittoastia
* Kasari, selkä Inarijärvessä
* Kasari, joki Viron länsirannikolla
* kasari, slangisana 1980-lukulaisille asioille erityisesti populaarikulttuurissa
* *Kasari*, 1980-luvun musiikkivideoita esittänyt musiikkiohjelma MoonTV-televisiokanavalla
* ''Kasari'', tšekkoslovakialainen elokuva vuodelta 1958
* Kasari, entinen kaupunki Japanissa, Kagoshiman prefektuurissa, yhdistyi vuonna 2006 naapurikaupunkinsa Nazen kanssa Amamin kaupungiksi
* ''Kasari'', Vesa-Matti Loirin studioalbumi vuodelta 2008
* Kasari, suomalainen radiokanava

**Kasari** on myös suomalainen sukunimi:

* Eila Kaarresalo-Kasari (s. 1942), elokuvaohjaaja, kouluttaja ja jazzjournalisti
* Heikki Kasari (s. 1945), televisiotutkija ja saksofonisti (mm. The Boys, Suomen Talvisota 1939–1940)
* Juan Kasari (s. 1974), kuvataiteilija
* Martti Kasari (1913–1990), yrittäjä ja yritysjohtaja, teollisuusneuvos
* Pekka Kasari (s. 1966), rumpali (mm. Ajattara, Amorphis, Road Crew, Stone).
Jonna Järnefelt

**Irja Johanna ”Jonna” Järnefelt** (s. 3. lokakuuta 1964 Espoo) on suomalainen näyttelijä ja laulaja.

## Ura

Järnefelt pääsi Teatteri­korkea­kouluun heti lukiosta vuonna 1983. Siellä hän aloitti opiskelun tanssi­linjalla. Omien sanojensa mukaan ammatti­tanssijan ura osoittautui liian vaativaksi sekä fyysisesti että henkisesti. Hän onnistui vaihtamaan näyttelijä­työn­linjalle. Hän valmistui koulusta vuonna 1988, jonka jälkeen hänet kiinnitettiin Lilla Teaterniin.

Teatterin lisäksi hän on näytellyt elo­kuvissa ja televisio­sarjoissa, muun muassa *[[Jurismia!]]*, *[[Muodollisesti pätevä]]*, *[[Helppo elämä]]* ja *[[Kylmäverisesti sinun]]*. Hän on näytellyt monia tunnettuja suomalaisia henkilöitä, kuten Ida Aalbergiä draama­dokumentissa *[[Jos panisit hevoset hyppimään pilttuissaan]]*, Anneli Jäätteen­mäkeä elo­kuvassa *[[Pääministeri (elokuva)|Pää­ministeri]]*, ja kuvitteellista Ellen Salpa­karia elo­kuvissa *Täällä Pohjantähden alla* (2009) ja sen seuraavana vuonna tehdyssä toisessa osassa. Vuonna 2012 Järnefelt näytteli liettualaista rikollista ruotsalaisessa rikos­elo­kuvassa *[[Johan Falk: Organisaatio Karayan]]*.

## Yksityiselämä

Järnefeltin puoliso on vuodesta 1990 ollut teatterinjohtaja Asko Sarkola, mutta Järnefelt on hakenut hänestä avioeroa kesäkuussa 2023. Heillä on kolme tytärtä, joista Saga Sarkola on näyttelijä.

## Filmografia

;Ääninäyttelijänä

## Lähteet

## Aiheesta muualla
*
Partikularismi (kristinusko)

**Partikularismi** on kristinuskon yksi käsitys, jonka mukaan vain valitut pelastuvat, so. Kristus kuoli vain valittujen puolesta.

## Katso myös

* Inklusivismi
* Pluralismi
* Universalismi
Zurvalaisuus

**Zurvalaisuus** oli zarathustralaisuuden muoto, joka oli Persian valtionuskontona Sassanidien dynastian aikaan. Sassanidien dynastia vaikutti 200–600-lukujen aikana muinaisessa Persiassa. Zurvalaisuus vastusti ortodoksista zarathustralaisuutta, joka oli siihen aikaan kehittynyt dualistiseksi. Joidenkin tutkijoiden mukaan zurvalaisuuden alkuperä ei ole zarathustalaisuudessa, vaan jonkin ehkäpä Meedialaisen tai esi-iranilaisen jumalan palvonnassa.

Zurvalaisuuden mukaan vain yksin aika on rajaton, ikuinen, luomaton ja kaiken alkuperä. Zurvalaisuudessa Zurvan eli ajan ja kohtalon jumala vaikutti ihmisten elämään. Zurvanin palvontamenot liitettiin spekulaatioihin astrologiasta ja maailmanvuodesta. Myöhemmissä kirjoituksissa Zurvan nähdään Ormazdin ja Ahrimanin isänä. Tähän on saattanut vaikuttaa kreikkalais-babylonialaiset käsitykset. Zurvanismin keskeinen tukialue oli Länsi-Persiassa Babylonian rajalla. Zurvalaisuus vaikutti sittemmin mithralaisuuteen ja manikealaisuuteen.

## Lähteet
Katsurat

**Katsurat** (*Cercidiphyllum*)  on kasvisuku katsurakasvien (Cercidiphyllaceae) heimossa ja on sen ainoa suku. Siihen kuuluu määrittelytavasta riippuen vain yksi, kaksi tai kolme lajia, jotka kasvavat luonnonvaraisina Itä-Aasiassa.

Katsurat ovat kesävihantia, kaksikotisia ja usein monihaaraisia puita tai isoja pensaita. Niiden oksat ja vuosikasvaimet ovat ohuita. Oksien silmut ovat pieniä. Kukkiessaan keväällä, etenkin emipuut karmiininpunaisine luotteineen ovat huomiota herättävän kauniita. Lehdet ovat puhjetessaan purppuranpunaisia, pitkäruotisia, vastakkaisia ja ehytlapaisia. Kesällä pyöreät, kaljut lehdet (8 cm) ovat vihreitä ja muuttuvat syksyllä ruska-aikaan kirkkaankeltaisiksi. Maahan pudonneet lehdet tuoksuvat vaniljalle. Hedelmät (4 cm) ovat kypsinä ruskeita ja palkomaisia. Yksi hedelmä sisältää kymmeniä siemeniä.

Pikkulehtikatsura (*Cercidiphyllum japonicum*), jota kutsutaan myös lyhyesti katsuraksi, menestyy hyvin Etelä-Suomessa, jossa se kasvaa yli 10 metriä korkeaksi. Keski-Suomessakin se on menestynyt jotenkuten. Katsura viihtyy parhaiten ravinteikkaassa ja kosteahkossa puutarhamaassa puolivarjossa. Laji on kotoisin Japanista ja Kiinasta. Isolehtikatsura (*Cercidiphyllum magnificum*) on yleensä yksirunkoinen. Sen lehdet ovat isompia ja pyöreämpiä kuin tavallisella katsuralla. Se on menestynyt ainakin Helsingin seudulla tyydyttävästi.

## Lähteet

## Aiheesta muualla
* Suomen Lajitietokeskus: Katsurat (''Cercidiphyllum'')
* Integrated Taxonomic Information System (ITIS): ''Cercidiphyllum'' 
* Global Biodiversity Information Facility (GBIF): ''Cercidiphyllum'' 
* United States Department of Agriculture (USDA): ''Cercidiphyllum'' 
* Flora of China: ''Cercidiphyllum''
Reima (nimi)

**Reima** on suomalainen miehen etunimi. Reiman nimipäivä on 5. marraskuuta. Nimi kuuluu 1900-luvun alun merkitys­sisältöisten nimien joukkoon. Marraskuuhun 2025 mennessä nimi Reima oli Suomessa annettu hieman yli 3&nbsp;090 miehelle ja muutamalle naiselle. Heistä lähes puolet on syntynyt 1940- ja 1950-luvuilla.

Reima on myös tunnettu lastenvaatemerkki ja -valmistaja.

## Tunnettuja Reimoja
* Reima Flyktman (s. 1966), tietokirjailija
* Reima Jokinen (s. 1952), teatterialan vaikuttaja ja johtaja
* Reima Kampman (1943–1992), psykiatri, sivupersoonien tutkija
* Reima Karppinen (s. 1958), kilpasoutaja
* Reima Kekäläinen (s. 1944), televisiokäsikirjoittaja ja -ohjaaja
* Reima Kellokoski (s. 1974), muusikko
* Reima Kokko (s. 1952), jalkapalloilija ja jalkapallovalmentaja
* Reima Kuisla (s. 1953), liikemies ja sijoittaja
* Reima T. A. Luoto (s. 1940), viestintäpäällikkö ja tietokirjailija
* Reima Mäkinen (s. 1963), taidegraafikko, sarjakuvapiirtäjä ja sanaristikontekijä
* Reima Nikkinen (1944–2018), flamencotanssija ja romaniaktivisti
* Reima Nummila (1942–2015), jalkapalloilija
* Reima Ojala (s. 1962), jalkapalloilija
* Reima Pietilä (1923–1993), arkkitehti
* Reima Pullinen (s. 1957), jääkiekkoilija  
* Reima Raita (1918–1999), yritysjohtaja ja kauppaneuvos
* Reima Rytsölä, Varman varatoimitusjohtaja
* Reima Saarinen (s. 1961), äänisuunnittelija
* Reima Saarinen, *Lin gHa-Rej* (1950–2003), okkultisti ja seksuaalimaagikko
* Reima Salonen (s. 1955), kilpakävelijä
* Reima Venhe (s. 1972), pituushyppääjä
* Reima Virtanen (s. 1947), nyrkkeilijä

## Kuvitteellisia Reimoja
* Reima Punanenä, joulupukin poro BBC:n animaatioelokuvissa
* Ritari Reima (engl. *Sir Tuxford*), hahmo animaatiosarjassa *[[Kummikarhut]]*
* Reima Mela, miespääosa suomalaisessa elokuvassa *[[Markan tähden]]*

## Lähteet
Mac Mall

**Mac Mall** (s. **Jamal Rocker**, Vallejo, Kalifornia) on rap-artisti Bay Arealta, joka tuli tunnetuksi 1990-luvun lopulla. Hän on tehnyt yhteistyötä useiden muiden länsirannikkolaisten rap-artistien kuten Ray Luvin, Mac Dren, E-40n ja Yukmouthin kanssa.

Mac Mallin ensimmäinen single "Ghetto Theme" julkaistiin vuonna 1993 ja siitä kuvatun musiikkivideon ohjasi Tupac Shakur.

## Albumit
* Illegal Business? (1993)
* Untouchable (1996)
* Mac Mall Presents Mallennium (1999)
* Immaculate (2001)
* Mackin Speaks Louder Than Words (2002)
* The Macuscripts, Vol.1 (2004)
* Illegal Game (2004)
* The Macuscripts, Vol.2 (2005)
* The Macuscripts, Vol.3 (2005)
* The Macuscripts, Vol.4 (2005)
* Da U.S. Open (2005)
* Thizziana Stoned And The Temple Of Shrooms (2006)
* Mac to the Future (2009)

## Lähteet
Kilpikidusjalkaiset

**Kilpikidusjalkaiset** (*Notostraca*) on pieni kidusjalkaisten äyriäisten lahko, johon kuuluu vain yksi nykyisin elävä heimo *Triopsidae*.

Kilpikidusjalkaisia luonnehtii suuri laakea selkäkilpi eli *carapax*, joka peittää myös pään ja keskiruumiin raajat, sekä pitkä, kärjestään kaksisiimaiseksi haarautuva pyrstö. Naarailla on isompi kilpi. Kahden näkyvän verkkosilmän lisäksi pään sisällä on kolmas naupliussilmä, joka aistii valon tulosuunnan. Nimi *Triops* tarkoittaa kolmisilmäistä.

Kilpikidusjalkaiset ovat hyvin vanha, jo triaskaudelta tunnettu eläinryhmä, joka on pysynyt ulkoisesti samankaltaisena satoja miljoonia vuosia. Niitä pidetään elävinä fossiileina; 220 miljoonaa vuotta vanhaa fossiilia ei voida erottaa nykyisestä *[[Triops cancriformis]]* -lajista. Kilpikidusjalkaiset ovat nykyään maantieteellisesti laajalle levinneitä mutta elävät usein äärevissä ympäristöissä, arktisilta alueilta tropiikkiin ja Australian aavikoille. Tästä huolimatta nykyisin tunnettu lajimäärä on pieni, vain 16. Lajit jaetaan kahteen sukuun, *Triops* ja *Lepidurus*.

Monet lajeista elävät tilapäisympäristöissä kuten sadevesilammikoissa, ja ovat väistämättä lyhytikäisiä, vain 1–3 kuukautta. Kasvuvauhti on nopea, viikossa jopa useita senttejä. Kilpikidusjalkaiset lisääntyvät sekä suvullisesti että suvuttomasti. Partenogeneesin takia populaatiot ovat usein vahvasti naarasvoittoisia.

*Triops*-äyriäisten munia myydään postimyyntiliikkeissä ja niistä kasvatetaan akvaariolemmikeitä. Harrastajien kesken eläimiä saatetaan kutsua *triopseiksi*. Aavikkojen satunnaisista lätäköistä löytyvät triopsin munat voivat säilyä hiekanjyvien seassa monia vuosia ja kuoriutuvat vasta reagoituaan puhtaan kloorittoman veden kanssa.

## Kilpikidusjalkaiset Suomessa
Suomesta on tavattu yksi *Notostraca*-laji, parisenttiseksi kasvava *[[Lepidurus arcticus]]*, Lapin perukoilta Inarijärvestä sekä Käsivarresta puuttoman tunturivyöhykkeen lammesta. Muualla Skandinaviassa laji voi elää puroissa ja järvissä ja olla tärkeä taimenen ravintoeläin. Raudun on myös todettu käyttävän kilpikidusjalkaisia ravinnokseen, ajoittain lähes yksinomaisesti. Sitä esiintyy myös Pohjois-Amerikan arktisilla alueilla.

## Lähteet

## Aiheesta muualla
*Triops-harrastajan sivu
Luettelo jalkapallon SM-mitalisteista

Tämä on **luettelo [[jalkapallo]]n [[Suomi|Suomen]]-mestaruusmitalin voittaneista joukkueista**. Vuosina 1908–1929 mestari ratkaistiin cup-muotoisella kilpailulla. Vuosina 1930–1989 korkeimman sarjatason nimi oli Mestaruussarja ja vuodesta 1990 lähtien Veikkausliiga.

## Mitalistit

## Palloliiton mestaruussarjat

## Eniten mestaruuksia

## Mestaruudet kunnittain

## Lähteet
Ronald Fair

**Ronald L. Fair** (27. lokakuuta 1932 – helmikuu 2018) oli afroamerikkalainen kristillinen kirjailija, näytelmäkirjoittaja, runoilija ja kuvanveistäjä.

Chicagossa syntyneen ja kasvaneen Fairin esikoisromaani *Many Thousand Gone: An American Fable* ilmestyi vuonna 1965. Vuonna 1971 hän muutti Eurooppaan ja on 1970-luvun keskivaiheilta lähtien asunut Suomessa, ainakin Helsingissä, Tampereella ja Kerimäellä.

Vuonna 1988 Ronald Fair perusti yhdessä Hannele-vaimonsa kanssa Kansainvälisen orpojen avustusyhdistyksen, joka on kerännyt tukea muun muassa Filippiinien ja Sri Lankan lapsille.

1980-luvun alussa Fair sanoitti Heikki Silvennoisen Frendz-yhtyeen gospeltyylisiä lauluja.

## Teoksia
*
*
*
*
* *Excerpts* (runoja), Paul Breman, 1975.
* *Rufus* (runoja), P. Schlack (Saksa), 1977.
*

*

*

*

*

*

*

*

## Lähteet
Vaaralliset lelut

**Vaaralliset lelut** oli Tampereella alkukesästä vuonna 1980 perustettu rockyhtye. Sen keulahahmoina olivat Kollaa kestään rumpali Jyrki Siukonen ja saksofonisti Jukka Mikkola. 

Aku Ankka ‑sarjakuvasta ”Vaarallinen lelu” nimensä ottaneen yhtyeen ensisingle ”Viidakko kotona” äänitettiin Finnvoxin studioilla ja se ilmestyi Johannan julkaisemana kesällä 1980. Debyyttialbumi *[[Lasisilmäpeli]]* ilmestyi vuodenvaihteessa 1980–1981. Albumilla olivat mukana myös Erik Ahonen (perkussiot), Eeva Koivusalo (basso) ja Jouko Turunen (basso). 

Vuonna 1981 ilmestyi Vaarallisten lelujen kokeellista rokkia sisältänyt, pääosin Siukosen olohuoneessa äänitetty *Ystävämme hyönteiset*. Yhtyeen viimeiseksi albumiksi jäi vuonna 1982 ilmestynyt *Seppo ja Antero*, jonka A-puoli oli studiomateriaalia ja B-puoli livenä äänitettyjä kappaleita. Vuonna 1984 Power julkaisi yhtyeen jälkeenjääneistä äänityksistä koostetun *Hedelmiä*-kasetin.

Vaaralliset lelut esiintyi Avanto-festivaaleilla marraskuussa 2005.

## Kokoonpano
* Jyrki Siukonen – kitara
* Jukka Mikkola – saksofoni
* Matti Kurikka – laulu, kitara, viulu
* Pekka Seppänen – bassokitara, kosketinsoittimet
* Jari Kivelä – rummut

## Diskografia
*  (loppuvuosi 1980?)
* 
* 

## Lähteet
* Esko Lehtonen: Suomalaisen rockin tietosanakirja, osat 1–2 (Soundi 1983) (ks. http://hezzu.palasokeri.com/vaaralli.htm )
* Vaaralliset lelut Finnmusic.netin tietokannassa

## Aiheesta muualla
* 
* Jukka Lindforsin artikkeli Vaarallisista leluista vuoden 2005 Avanto-festivaalien sivuilla
Kelju K. Kojootti ja Maantiekiitäjä

**Kelju K. Kojootti** (*Wile E. Coyote*) ja **Maantiekiitäjä** (*Roadrunner*) ovat Looney Tunes -animaatioiden hahmoja. Hahmot loi Chuck Jones vuonna 1948 työskennellessään Warner Brothers -elokuvayhtiössä. Hän sai innoituksen Kelju K. Kojoottiin Mark Twainin kirjasta *Koiranelämää*. Hahmon alkuperäisenä äänenä toimi ääninäyttelijä Mel Blanc.

Animaatioissa kojootti nimeltä Kelju K. Kojootti yrittää mitä erilaisimmin keinoin pyydystää Maantiekiitäjä-lintua ruoakseen. Maantiekiitäjä pohjautuu kalifornianjuoksukäki-nimiseen lintuun (englannin kielessä *greater roadrunner*), mistä juontuu myös sen nimi. Vikkelä ja nokkela lintu ei kuitenkaan ole helppo saalis. Pyydystysyrityksissään Kojootti hyödyntää laajaa kirjoa ACME-yrityksen toimittamia välineitä, esimerkiksi TNT:tä ja alasimia. Jaksojen huumori nojaa vahvasti Kojootin ylimitoitettuihin pyydystyskeinoihin, ja siihen kuinka Maantiekiitäjä livahtaa pakoon ja Kojootti lankeaa itse omaan nokkeluuteensa. Lyhytanimaatioissa ei ole puhetta lainkaan, vaan Maantiekiitäjä ääntelee usein ”beep beep” -äänin ja Kojootti kommunikoi kyltein usein yleisölle suunnattuja repliikkejä. Kojootti on vuosina 1952–1963 nähty jahtaamassa Maantiekiitäjän lisäksi myös Väiski Vemmelsäärtä. Näissä lyhytelokuvissa Kojootti kommunikoi kylttien sijasta puhumalla ääneen. Hän esittelee itsensä aina alussa joko yleisölle tai suoraan Väiskille, kehuen itseään neroksi ja paljastaen avoimesti aikovansa syödä Väiskin illalliseksi. Vasta tämän jälkeen hän laittaa täytäntöön suunnitelmansa Väiskin pyydystämiseksi.

Kelju K. Kojootti ja Maantiekiitäjä nähdään myös elokuvissa *[[Space Jam]]* ja *[[Looney Tunes: Taas kehissä]]*.

## Lähteet
Phuture

**Phuture** (nykyisin **Phuture 303**) on yhdysvaltalainen vuonna 1985 perustettu acid house -tanssimusiikkia tuottava DJ- ja muusikkoryhmä. Sen perustajajäseniä olivat chicagolaiset syntetisaattorimuusikot DJ Pierre, Spanky ja Herb J.

## Taustaa

Parhaiten ryhmä tunnetaan kappaleestaan "Acid Trax", jota pidetään koko acid house -tyylisuunnan perustana, sillä se oli monen lähteen mukaan ensimmäinen kappale, jossa Roland TB-303 -syntetisaattoria "väärinkäytettiin" aikaansaamaan musiikkityylille ominaisia vinkuvia ja narisevia bassokuvioita. Kappale nousi suureen suosioon DJ Ron Hardyn Music Box -klubilla Chicagossa, ja sen ovat sittemmin julkaisseet useat levy-yhtiöt monta kertaa.

Ryhmä on julkaissut suuren määrän acid-tyylisuunnan klassikoiksi muodostuneita vinyylimaxeja, mutta Phuturen ainoat varsinaisen albumit ovat olleet vuonna 1997 julkaistu *Alpha & Omega* &ndash; tämän comebackin yhteydessä ryhmä vaihtoi nimensä Phuture 303:ksi &ndash; ja *Survival's Our Mission* vuodelta 2001.

Phuturen acid-musiikki on hyvin tummasävyistä ja yksitoikkoista. Useat kappaleet ovat pitkiä, jopa 12-minuuttisia, kuten "Acid Trax". Vähäiset ja synkät sanoitukset liittyvät usein huumeisiin, esimerkkinä kokaiiniriippuvuutta kuvaileva "Your Only Friend".

## Jäsenet

### Nykyiset jäsenet

* Spanky (Earl Smith) (1985-)
* Professor Trax (Damon Nelomns) (1988-)

### Entiset jäsenet

* DJ Pierre (Nathaniel Pierre Jones) (1985-1990)
* Herb J (Herbert Jackson) (1985-1988)
* Jay Janall (1990)
* Phill Little (1990)
* Roy Davis Jr. (1990-1997)
* DJ Skull (Ron Maney) (1996-1997)

## Julkaisut

### Singlet ja maxit

* *Acid Trax* (1987)
* *The Creator* (1988)
* *We Are Phuture* (1988)
* *Do You Wanna Get Funky* (1989)
* *Rise From Your Grave* (1992)
* *Inside Out* (1993)
* *Mental Breakdown* (1994)
* *Spirit* (1994) 
* *Acid Tracks / String Free* (Phuture/Phortune) (1994)
* *Times Fade* (Phuture The Next Generation) (1996)
* *Alpha & Omega* (1996)
* *Acid Soul* (1997)
* *Jack 2 Jack* (Robert Owens/Phuture) (1998)
* *Hardfloor Will Survive* (Hardfloor vs. Phuture 303) (1998)
* *Phreedom!* (1997)
* *Thunder Part One* (2000)
* *Thunder Part Two* (2000)
* *Soulgers Of Tekkno* (2000)
* *Washing Machine / Got The Bug* (Mr. Fingers/Phuture) (2002)

### Albumit

* *Alpha & Omega* (1997)
* *Survival's Our Mission* (2001)

### Remixit

* Roy Davis Jr.: *Heart Attack (Phutures Mix)* (1994)
* DJ Pierre: *Matrix Chamber (Phuture 303 Deep Underground Mix)* (1999)
* Zzino vs. Filterheadz: *No Weapons (Phuture 303 Remix)* (2002)

## Aiheesta muualla
* Acid Traxin arvostelu Head Heritagessa
* Deejay Booking - Phuture 
* Phuture discogs.com sivustolla.
Herralan kylämuseo

**Herralan kylämuseo** sijaitsee Hollolan Herralassa. Museon muodostaa Heikan Jussina tunnetun Juho Mäkäräisen (1892–1967) suutarinmökki. Heikan Jussi teki pistäviä havaintoja ympäristöstään. Hän kirjoitti kymmeniä kirjeitä Helsinkiin muuttaneelle sisarelleen.

## Lähteet

## Aiheesta muualla
* Heikan Jussin suutarinmökkimuseo
Robert Catesby

**Robert Catesby** (1573 Lapworth, Warwickshire – 8. marraskuuta 1605 Staffordshire) oli katolisen ruutisalaliiton johtaja. Salaliiton tavoitteena oli räjäyttää Englannin parlamenttirakennus 5. marraskuuta 1605. Salaliitto kuitenkin paljastui ja ruutitynnyrit tehtiin vaarattomiksi ennen kuin mitään vahinkoa pääsi syntymään. 

Catesby syntyi vahvasti katoliseen perheeseen. Kuningatar Elisabet I:n aikana Catesbyn isä Sir Williamia vainottiin hänen kieltäydyttyään tunnustamasta Englannin kirkkoa. Ennen ruutisalaliittoa Robert Catesby oli sekaantunut yhdessä Essexin 2. jaarlin Robert Devereux’n kanssa epäonnistuneeseen yritykseen syrjäyttää Elisabet I vallasta vuonna 1601. Catesbyä ei teloitettu sillä hänen roolinsa syrjäyttämisyrityksessä oli vähäinen, mutta häntä sakotettiin niin ankarasti että hän joutui luopumaan kartanostaan  Chastletonissa.

Ruutisalaliiton paljastuttua Catesby ja muut salaliittolaiset pakenivat Midlandsiin. Catesby sai surmansa kolme päivää salaliiton paljastumisen jälkeen  Holbeach Housessa Staffordshiressä häntä pidättämään tulleiden upseerien kanssa käydyssä tulitaistelussa.

## Lähteet
Transversaali

Geometriassa suora *l*, joka leikkaa kaksi eri suoraa *l<sub>1</sub>* ja *l<sub>2</sub>* eri pisteissä *P<sub>1</sub>* ja *P<sub>2</sub>*, on suorien *l<sub>1</sub>* ja *l<sub>2</sub>* **transversaali**. Transversaalin käsite esiintyy monessa geometrian tuloksessa, kuten esimerkiksi jos transversaali leikkaa kahta yhdensuuntaista suoraa, syntyvät samankohtaiset kulmat ovat yhtä suuria. Jos transversaali leikkaa kahta toisiaan leikkaavaa suoraa siten, että suorat ja transversaali muodostavat kolmion, syntyvät kuusi janaa toteuttavat Menelaoksen lauseen.
Trumanin oppi

**Trumanin oppi** oli Yhdysvaltojen ulkopoliittinen doktriini, jonka julisti presidentti Harry S. Truman 12. maaliskuuta 1947 kongressin yhteisistunnolle pitämässään puheessa. Trumanin oppi ja dominoteoria ohjasivat Yhdysvaltain ulkopolitiikkaa seuraavat 40 vuotta.

## Tausta
Taustalla oli huoli kommunismin leviämisestä Kreikkaan ja Turkkiin. Yhdistynyt kuningaskunta oli 21. helmikuuta 1947 ilmoittanut Yhdysvalloille, ettei sillä ollut enää varaa antaa taloudellista tukea näiden kahden maan hallituksille. Truman pyysi puheessaan kongressilta 400 miljoonaa dollaria Kreikkaan ja Turkkiin suuntautuvaan sotilaalliseen apuun.

## Sisältö
Trumanin opin mukaan Yhdysvaltojen tuli tukea demokratiaa ja vastustaa totalitarismia, tukemalla ”vapaan maailman” hallituksia. Hän ei maininnut suoranaisesti kommunismia puheessaan, vaikka hän viittasikin kommunismin uhkaan. Truman sanoi: ”Uskon, että Yhdysvaltain politiikan on pyrittävä tukemaan kaikkia vapaita kansoja, jotka vastustavat aseellisten vähemmistöjen pyrkimyksiä alistaa nämä kansat tai painostaa niitä ulkoapäin.” Truman pyrki näin välttämään samanlaisen kehityskulun, joka oli jo havaittavissa Itä-Euroopassa, jossa Neuvostoliiton ohjaamina pystytettiin kommunistisia hallituksia epärehellisten vaalien perusteella. Ajankohtaisena pyrkimyksenä hänellä oli saada kongressilta rahaa Kreikan ja Turkin tukemiseen taloudellisesti ja sotilaallisesti, jotta nämä eivät päätyisi Neuvostoliiton vaikutuspiiriin. Suurvaltojen vastakkainasettelussa näkyi siis selvästi kylmän sodan henki.

Vuonna 1947 Yhdysvaltain ulkoministeri George Marshall alkoi ajaa talousavun lähettämistä laajemmin Eurooppaan. Tästä alettiin käyttää nimeä Marshall-apu.

## Vaihtoehtoisia tulkintoja Trumanin tavoitteista

Marxilainen historian tutkimus tulkitsee Trumanin oppia kuten muutakin päätöksentekoa taloudellisten riippuvuussuhteiden valossa. Radikaali tutkija Frank Kofsky on nähnyt Trumanin opillaan rakentaneen Yhdysvaltoihin asevarusteluautomaatin. Tämän tulkinnan mukaan ”give ’em hell Harry”, kuten Trumania kutsuttiin, pelotteli kongressia tietoisesti, että sai tarvittavat rahat, jotta toisen maailmansodan jälkeen alasajon kohteeksi joutunut lentokoneteollisuus kyettiin pelastamaan. Toinen vaihtoehto olisi ollut kansallistaa tuo teollisuuden haara. Truman siis liputti yksityisomistuksen puolesta hankkimalla suuret tilaukset vetoamalla Neuvostoliiton muodostamaan uhkaan. 

Tutkijat, kuten Walter LaFeber, ovatkin pitäneet päätöksentekijöiden suurimpana huolenaiheena uuden laman välttämistä. On muistettava, että kansan muistissa oli vielä se, että ensimmäistä maailmansotaa seurasi suuri lama.

## Lähteet
* Carl Grimberg, Erling Bjol, Kansojen historia osa 22, s. 101

### Viitteet